Иван Бесерминї

+ Иван Бесерминї (портрет)Народзени8. юния 1929.Умар9. септембра 1987 (58)ДержавянствоюгославянскеЯзик творохрускиШколаУчительска школа Сримски КарловциВисша школаВисша педаґоґийна школа ЗренянинПериод твореня1946—1987.Жанри новинарство, аматерска ґлумаПохованина Городским теметове у Новим Садзе

Иван Бесерминї (*8. юний 1929—†9. септембер 1987), учитель, новинар, режисер и ґлумец аматер.

 Биоґрафия 
Иван Бесерминї ше народзел 8. юния 1929. року у Петровцох, у численей священїцкей фамилиї. Оцец Михайло и мац Мария родз. Лусканци мали осмеро дзеци, Иван бул штварте дзецко по шоре. Основну школу започал у Петровцох, а закончел у Дюрдьове, дзе му оцец службовал як парох. Учительску школу закончел у Сримских Карловцох, а службовал як учитель у Коцуре и Пули, вец як новинар у Рускей редакциї Радио Нового Саду, потим знова як учитель у Вербаше, а од 1. децембра 1967. року як новинар у Редакциї новинох Руске слово, дзе бул и редактор културней рубрики як и редактор рижних додаткох цо виходзели у новинох.

Иван Бесерминї бул у малженстве зоз Еуфемию родз. Папуґова (Дюрчова) з Руского Керестура.

Под час роботи у Руским слове Иван Бесерминї ше дошколовал на Висшей педаґоґийней школи у Зренянинє, дзе здобул висшу школску приготовку.

Вон, по своїх опредзелєньох, цалого животa бул прихильнїк українскей ориєнтациї медзи войводянскима Руснацами.

Иван Бесерминї нєсподзивано умар 9. септембра 1987. року. Поховани є на Городским теметове у Новим Садзе. 

Зоз театралним аматерзмом Иван Бесерминї ше почал занїмац ище як школяр учительскей школи под час ферийох, котри препровадзовал у Дюрдьове, вєдно зоз своїма школскима колеґами, од 1946. року.

Иван Бесерминї преложел тоти театрални фалати:

1972. А. П. Чехов: Спитованє

1972. А. П. Чехов: Медведз

1976. M. В. Ґоґоль: Женїдба	
+Иван Бесерминї режирал тоти театрални фалати<div style="text-align: center;">Рок <div style="text-align: center;">Театрални фалат<div style="text-align: center;">Место1949.М. В. Ґоґоль: ЖЕНЇДБА<div style="text-align: center;">Коцур1956.Й. С. Попович: ЛАЖА И ПАРАЛАЖА<div style="text-align: center;">Вербас1956.Й. С. Попович: ПОКОНДИРЕНА ТИКОВКА<div style="text-align: center;">”1957.М. В. Ґоґоль: ЖЕНЇДБА<div style="text-align: center;">”1959.Б. Дьордєвич: ХИЖА НА УГЛЄ<div style="text-align: center;">”1959.Воїн Дюрдєвич: ПОПРИК<div style="text-align: center;">”1960.Й. С. Попович: ЖЕНЇДБА И ОДАВАНКА<div style="text-align: center;">”Ґлумел у тих театралних фалатох<div style="text-align: center;">Рок<div style="text-align: center;">Театрални фалат<div style="text-align: center;">Место1946.М. В. Ґоґоль: ЖЕНЇДБА<div style="text-align: center;">у Дюрдьове1946.Драґо Трн: НЄВОЛАНИ ГОСЦИ  <div style="text-align: center;">”1957.М. В. Ґоґоль: ЖЕНЇДБА<div style="text-align: center;">у Вербаше1959.Б. Дьордєвич: ХИЖА НА УГЛЄ<div style="text-align: center;">”1960.Й. С. Попович: ЖЕНЇДБА И ОДАВАНКА (Питач)<div style="text-align: center;">”1971. Питер Юстинов: РОМАНОВ И ДЮЛИЄТА (Вадим)<div style="text-align: center;">у Н. Садзе
 Литература 

 Дюра Латяк, „Иван Бесерминї - учитель - новинар, режисер и ґлумец аматерˮ, 50 роки Драмского меморияла Петра Ризнича Дядї, Завод за културу войводянских Руснацох, НВУ Руске слово и Дом култури Руски Керестур, Нови Сад, 2018, бок 127.

 Дюра Латяк, „Треци розвойни период (од 1965)ˮ, Руске слово  1945-1985, НВРО Руске слово, Нови Сад, 1985, б. 138.

 Ґрупа авторох, „Управяцки и роботни орґани фестивалаˮ, 30 Червни ружи, НИУ Руске слово, Нови Сад, 1991, бок 139, 143.

Вонкашнї вязи

 Ґрупа авторох, „Чудо технїки - Радиоˮ, Гласи и часи, 70 роки Рускей редакциї Радио Нового Саду, Новинарска асоцияция  Руснацох - НАР, Нови Сад 2019, б. 12, 13, 61, 138.

Катеґория:Руснаци у Сербиї
Катеґория:Дюрдьовчанє
Катеґория:Учителє
Катеґория:Новинаре
Катеґория:Редакторе
Катеґория:Українофили
Катеґория:8. юний
Катеґория:Народзени 1929
Катеґория:9. септембер
Катеґория:Умарли 1987